----

----

I Meddelelser

Rådet

----

FÆLLES HOLDNING (EF) Nr. 35/2005

fastlagt af Rådet den 14. november 2005

med henblik på vedtagelse af Europa-Parlamentets og Rådets direktiv 2005/ /EF om et EF-flyveledercertifikat

(2005/C 316 E/01)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 80, stk. 2,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter høring af Regionsudvalget,

efter proceduren i traktatens artikel 251 (2), og

ud fra følgende betragtninger:

UDSTEDT FØLGENDE DIREKTIV:

Artikel 1

Formål og anvendelsesområde

1.   Formålet med dette direktiv er at højne sikkerhedsstandarderne og forbedre EF-flyvekontrolsystemets funktionsdygtighed ved udstedelse af et EF-flyveledercertifikat.

2.   Dette direktiv finder anvendelse på

der udøver deres funktioner under luftfartstjenesteudøveres ansvar, som primært tilbyder deres tjenester til den almene lufttrafiks flyvninger.

3.   Med forbehold af artikel 1, stk. 2, og artikel 13 i forordning (EF) nr. 549/2004, og i tilfælde, hvor ordinære og planlagte flyvekontroltjenester ydes til den almene lufttrafik under ledelse af luftfartstjenesteudøvere, som primært tilbyder deres tjenester til andre flyvninger end den almene lufttrafiks, sikrer medlemsstaterne, at tjenesteydelserne til den almene lufttrafik sikkerheds- og kvalitetsmæssigt mindst er på det niveau, som anvendelse af dette direktiv medfører.

Artikel 2

Definitioner

I dette direktiv forstås ved:

Artikel 3

Nationale tilsynsmyndigheder

1.   Medlemsstaterne udpeger eller opretter et eller flere organer, der skal fungere som nationale tilsynsmyndigheder og varetage de opgaver, som påhviler disse myndigheder i henhold til dette direktiv.

2.   De nationale tilsynsmyndigheder skal være uafhængige af luftfartstjenesteudøvere og uddannelsesudbydere. Denne uafhængighed opnås ved en passende adskillelse mellem de nationale tilsynsmyndigheder og disse udøvere og udbydere, i det mindste på det funktionelle plan. Medlemsstaterne sørger for, at de nationale tilsynsmyndigheder udøver deres beføjelser på en uvildig og gennemskuelig måde.

3.   Medlemsstaterne meddeler Kommissionen navn og adresse på de nationale tilsynsmyndigheder samt eventuelle ændringer heraf og anfører, hvilke foranstaltninger der er truffet for at sikre, at stk. 2 overholdes.

Artikel 4

Principper for udstedelse af certifikat

1.   Medlemsstaterne sørger med forbehold af artikel 1, stk. 3, for, at kun flyveledere med certifikat i henhold til dette direktiv har adgang til at udøve flyvekontroltjeneste omfattet af artikel 1, stk. 2.

2.   Certifikatansøgere skal dokumentere, at de er kompetente til at fungere som flyveledere eller flyvelederelever. Den pågældende dokumentation skal vedrøre deres viden, erfaring, færdigheder og sprogkundskaber.

3.   Certifikatet underskrives af den person, det er udstedt til, og tilhører denne person.

4.   Certifikatet kan i medfør af artikel 14, stk. 1,

5.   Flyvelederelevcertifikatet bemyndiger indehaveren til at udøve flyvekontroltjeneste under tilsyn af en instruktør for uddannelse på arbejdsstedet.

6.   Certifikatet skal indeholde de i bilag I omhandlede elementer.

7.   Hvis certifikatet er udstedt på et andet sprog end engelsk, skal det indeholde en engelsk oversættelse af elementerne i bilag I, hvor dette kræves.

8.   Medlemsstaterne sikrer, at flyveledere er tilstrækkeligt uddannet inden for områderne sikkerhed, sikring og krisestyring.

Artikel 5

Betingelser for opnåelse af certifikat

1.   Flyvelederelevcertifikater udstedes til ansøgere, som:

Certifikatet skal i givet fald indeholde mindst en kategori og kategoripåtegning.

2.   Flyveledercertifikater udstedes til ansøgere, som:

Certifikatet valideres ved tilføjelse af en eller flere kategorier og de relevante kategori-, enheds- og sprogpåtegninger, for hvilke uddannelsen er gennemført med tilfredsstillende resultat.

3.   Instruktørpåtegning gives til indehavere af et flyveledercertifikat, der

Artikel 6

Flyvekontrolkategorier

Certifikater skal indeholde en eller flere af følgende kategorier til angivelse af, hvilken type tjeneste certifikatindehaveren må udøve:

Artikel 7

Kategoripåtegninger

1.   Kategorien flyvepladskontrol, instrument (Aerodrome Control Instrument — ADI), skal indeholde mindst en af følgende påtegninger:

2.   Kategorien indflyvningskontrol, overvågning (Approach Control Surveillance — APS) skal indeholde mindst en af følgende påtegninger:

3.   Kategorien områdekontrol, overvågning (Area Control Surveillance — ACS), skal indeholde mindst en af følgende påtegninger

4.   Med forbehold af stk. 1, 2 og 3 kan medlemsstaterne i undtagelsestilfælde, der kun opstår i forbindelse med specifikke kendetegn ved lufttrafikken i det luftrum, som hører under deres ansvar, udarbejde nationale påtegninger. Disse påtegninger berører ikke flyveledernes overordnede frie bevægelighed.

Artikel 8

Sprogpåtegninger

1.   Medlemsstaterne sørger for, at flyvelederne kan dokumentere, at de er i stand til at tale og forstå engelsk på et tilfredsstillende niveau. Deres færdigheder skal bedømmes i overensstemmelse med den bedømmelsesskala vedrørende sprogfærdigheder, der er anført i bilag III.

2.   Medlemsstaterne kan kræve færdigheder i lokale sprog, hvis det anses for nødvendigt af sikkerhedshensyn.

3.   Det krævede niveau i medfør af stk. 1 og 2 skal svare til niveau 4 på bedømmelsesskalaen vedrørende sprogfærdigheder, jf. bilag III.

4.   Uanset stk. 3 kan medlemsstaterne i medfør af stk. 1 og/eller 2 kræve niveau 5 på bedømmelsesskalaen vedrørende sprogfærdigheder, jf. bilag III, hvis de operative omstændigheder i forbindelse med den specifikke kategori eller påtegning af bydende sikkerhedshensyn tilsiger et højere niveau. Et sådant krav skal være objektivt begrundet, ikke-diskriminerende, rimeligt og gennemskueligt.

5.   Bevis for færdighederne dokumenteres med et bevis, der er udstedt efter en gennemskuelig og objektiv bedømmelsesprocedure, der er godkendt af den nationale tilsynsmyndighed.

Artikel 9

Instruktørpåtegninger

Instruktørpåtegning angiver, at certifikatindehaveren har kompetence til at uddanne og føre tilsyn på en position for områder, der er omfattet af en gyldig kategori.

Artikel 10

Enhedspåtegninger

Enhedspåtegning angiver, at certifikatindehaveren har kompetence til under en lufttrafiktjenesteenheds ansvar at udøve flyvekontroltjeneste for en specifik sektor, gruppe af sektorer eller positioner.

Medlemsstaterne kan, hvis det af sikkerhedshensyn skønnes nødvendigt, bestemme, at en enhedspåtegnings privilegier kun må udøves af certifikatindehavere under en bestemt alder.

Artikel 11

Betingelser for bevarelse af kategorier og vedligeholdelse af påtegningers gyldighed

1.   Enhedspåtegninger er gyldige i en første periode på 12 måneder. En sådan påtegnings gyldighed forlænges med yderligere 12 måneder, hvis luftfartstjenesteudøveren dokumenterer,

Det minimum af arbejdstimer uden at medregne instruktøropgaver, der kræves for at vedligeholde en enhedspåtegnings gyldighed, kan nedsættes for instruktører for uddannelse på arbejdsstedet i forhold til den tid, de bruger på at oplære elever på de positioner, som forlængelsen gælder for.

2.   Hvis en enhedspåtegnings gyldighed udløber, skal der gennemføres en uddannelsesplan for en enhed med positivt resultat for at vedligeholde påtegningens gyldighed.

3.   En indehaver af en kategori eller kategoripåtegning, der ikke har udøvet flyvekontroltjeneste i forbindelse med denne kategori eller kategoripåtegning i en periode på fire på hinanden følgende år, må kun begynde uddannelse ved en enhed vedrørende denne kategori eller kategoripåtegning efter passende bedømmelse af, om vedkommende stadig opfylder betingelserne vedrørende denne kategori eller kategoripåtegning, og efter at have opfyldt eventuelle uddannelseskrav, som denne bedømmelse giver anledning til.

4.   Ansøgerens sprogfærdigheder bedømmes formelt med regelmæssige mellemrum, dog ikke, når det drejer sig om ansøgere, der har dokumenteret sprogfærdigheder svarende til niveau 6.

Ansøgere, der har dokumenteret sprogfærdigheder svarende til niveau 4, bedømmes mindst hvert tredje år, og ansøgere, der har dokumenteret sprogfærdigheder svarende til niveau 5, bedømmes mindst hvert sjette år.

5.   Instruktørpåtegningen er gyldig i 36 måneder og kan forlænges.

Artikel 12

Helbredsgodkendelse

1.   Helbredsgodkendelser udstedes af en kompetent lægelig instans under den nationale tilsynsmyndighed eller af læger, der er godkendt af den nationale tilsynsmyndighed.

2.   Udstedelse af helbredsgodkendelser skal være i overensstemmelse med bestemmelserne i bilag I til Chicago-konventionen om international civil luftfart samt med kravene i Requirements for European Class 3 Medical Certification of Air Traffic Controllers, som fastsat af Eurocontrol.

3.   Helbredsgodkendelsen gælder i 24 måneder fra dagen for helbredsundersøgelsen indtil flyvelederens fyldte 40. år og herefter i 12 måneder. Helbredsgodkendelsen kan inddrages når som helst, hvis indehaverens helbred tilsiger dette.

4.   Medlemsstaterne sikrer, at der indføres reel adgang til fornyet behandling eller klage med mulighed for i relevante tilfælde at inddrage uafhængige lægelige rådgivere.

5.   Medlemsstaterne sørger for, at der indføres procedurer, der skal anvendes i tilfælde af forringet helbred, og som certifikatindehavere kan følge for at meddele deres arbejdsgivere, at de er blevet opmærksomme på forringelser af deres helbredstilstand, eller at de er under påvirkning af psykofarmaka eller medicin, der kan gøre dem uegnede til at udøve certifikatets ansvarsområder på sikker og forsvarlig vis.

Artikel 13

Certificering af uddannelsesudbydere

1.   Uddannelsen af flyveledere inklusive den dertil hørende bedømmelsesprocedure certificeres af de nationale tilsynsmyndigheder.

2.   Certificeringskravene skal have relation til den tekniske og operative kompetence og egnethed til at tilrettelægge uddannelseskurser som anført i bilag IV, punkt 1.

3.   Ansøgninger om certificering indgives til den nationale tilsynsmyndighed i den medlemsstat, hvor ansøgeren har sit hovedaktivitetssted og eventuelt sit hjemsted.

De nationale tilsynsmyndigheder udsteder certifikater, hvis den ansøgende uddannelsesudbyder opfylder kravene i bilag IV, punkt 1.

Der kan udstedes certifikater for hver enkelt uddannelsestype eller kombineret med andre luftfartstjenester, og i så fald certificeres uddannelsestypen og luftfartstjenestetypen som et bundt af tjenester.

4.   Certifikaterne skal indeholde oplysningerne i bilag IV, punkt 2.

5.   De nationale tilsynsmyndigheder overvåger, at kravene og betingelserne i forbindelse med certifikaterne overholdes. Hvis en national tilsynsmyndighed finder, at indehaveren af et certifikat ikke længere opfylder disse krav eller betingelser, træffer den passende foranstaltninger, der kan indebære inddragelse af certifikatet.

6.   En medlemsstat anerkender certifikater, der er udstedt i en anden medlemsstat.

Artikel 14

Garanti for overholdelse af kompetencestandarder

1.   For at sikre, at det kompetenceniveau, der kræves, for at flyveledere kan udføre deres arbejde i overensstemmelse med høje sikkerhedsstandarder, sørger medlemsstaterne for, at nationale tilsynsmyndigheder fører tilsyn med deres uddannelse.

De har navnlig følgende opgaver:

2.   De nationale tilsynsmyndigheder giver andre medlemsstaters nationale tilsynsmyndigheder relevante oplysninger og yder hinanden gensidig bistand, med henblik på at sikre den praktiske anvendelse af dette direktiv, navnlig i tilfælde, der involverer flyvelederes frie bevægelighed inden for Fællesskabet.

3.   De nationale tilsynsmyndigheder sørger for, at der føres en database over alle certifikatindehavere under deres ansvar med disses kompetence og deres påtegningers gyldighedsdatoer. Luftfartstjenesteudøvernes operative enheder registrerer med henblik herpå de timer, som hver certifikatindehaver ved enheden rent faktisk har arbejdet i sektorerne, gruppen af sektorer eller positionerne, og stiller på begæring disse data til rådighed for de nationale tilsynsmyndigheder.

4.   De nationale tilsynsmyndigheder godkender de certifikatindehavere, som er berettiget til at fungere som eksaminatorer eller bedømmere i forbindelse med uddannelse ved en enhed og vedligeholdelsesuddannelse. Godkendelsen er gyldig i tre år og kan derefter fornyes for tre år ad gangen.

5.   De nationale tilsynsmyndigheder kontrollerer regelmæssigt uddannelsesudbyderne for at garantere, at dette direktivs standarder overholdes i praksis.

Ud over den regelmæssige kontrol kan de nationale tilsynsmyndigheder foretage inspektion på stedet for at kontrollere, om direktivet er gennemført i praksis, og om standarderne overholdes.

6.   De nationale tilsynsmyndigheder kan beslutte helt eller delvis at overdrage de kontrolopgaver og inspektioner, der er nævnt i denne artikels stk. 5, til anerkendte organisationer i overensstemmelse med artikel 3 i forordning (EF) nr. 550/2004.

7.   Medlemsstaterne forelægger Kommissionen en rapport om direktivets anvendelse senest den ... (8) og derefter hvert tredje år.

Artikel 15

Gensidig anerkendelse af flyveledercertifikater

1.   Med forbehold af artikel 8 anerkender alle medlemsstater certifikater og de dertil knyttede kategorier og kategori- og sprogpåtegninger, som en anden medlemsstats tilsynsmyndighed har udstedt i henhold til dette direktiv, samt den dertil hørende helbredsgodkendelse. Dog kan en medlemsstat beslutte kun at anerkende certifikater fra indehavere, der mindst er fyldt 21 år, jf. artikel 5, stk. 2, litra a).

2.   Hvis en certifikatindehaver gør brug af certifikatets privilegier i en anden medlemsstat end den, hvor certifikatet er udstedt, har certifikatindehaveren ret til at ombytte sit certifikat med et certifikat, der er udstedt i den medlemsstat, hvor vedkommende gør brug af privilegierne, uden at skulle opfylde yderligere betingelser.

3.   For at kunne tildele den enhedspåtegning, der ansøges om, kræver de nationale myndigheder, at ansøgeren opfylder de særlige betingelser, som gælder for denne påtegning, og angive enhed, sektor eller position. Uddannelsesudbyderen tager behørigt hensyn til den af ansøgeren erhvervede kompetence og erfaring, når uddannelsesplanen for en enhed udarbejdes.

4.   De nationale tilsynsmyndigheder godkender og træffer en begrundet afgørelse om uddannelsesplanen for en enhed, der indeholder forslag til uddannelse af ansøgeren, senest seks uger efter, at dokumentationen er forelagt, idet en eventuel klage dog kan forlænge fristen. De nationale tilsynsmyndigheder sørger for, at de i deres afgørelser overholder princippet om ikke-forskelsbehandling og proportionalitetsprincippet.

Artikel 16

Tilpasning til de tekniske eller videnskabelige fremskridt

Under hensyn til tekniske eller videnskabelige fremskridt kan Kommissionen efter proceduren i artikel 17, stk. 2, vedtage ændringer af kategorierne i artikel 6, kategoripåtegningerne i artikel 7, bestemmelserne om helbredsgodkendelse i artikel 12, stk. 3, og bilagene.

Artikel 17

Udvalg

1.   Kommissionen bistås af Udvalget for det Fælles Luftrum, som er nedsat ved artikel 5 i forordning (EF) nr. 549/2004.

2.   Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til en måned.

3.   Udvalget vedtager selv sin forretningsorden.

Artikel 18

Sanktioner

Medlemsstaterne fastlægger, hvilke sanktioner der skal anvendes ved overtrædelse af de nationale bestemmelser, der er vedtaget i medfør af dette direktiv, og træffer alle de foranstaltninger, der er nødvendige for at sikre, at de gennemføres. Sanktionerne skal være effektive, stå i rimeligt forhold til overtrædelsen og have afskrækkende virkning. Medlemsstaterne giver Kommissionen meddelelse om disse bestemmelser senest den... (9), og underretter den straks om eventuelle ændringer.

Artikel 19

Overgangsforanstaltninger

Artikel 5, stk. 2, litra a) og b), finder ikke anvendelse på flyveledercertifikater, der er udstedt af medlemsstater inden den... (9).

Artikel 20

Gennemførelse

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den... (9), dog med undtagelse af artikel 8, hvor fristen udløber den ... (10). De meddeler straks Kommissionen teksten til disse bestemmelser.

Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 21

Ikrafttrædelse

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 22

Adressater

Dette direktiv er rettet til medlemsstaterne.

Udfærdiget i Bruxelles, den ..

På Europa-Parlamentets vegne

...

Formand

På Rådets vegne

...

Formand

----

(1)  Udtalelse af 9.3.2005 (endnu ikke offentliggjort i EUT).

(2)  Europa-Parlamentets udtalelse af 8.3.2005 (endnu ikke offentliggjort i EUT), Rådets fælles holdning af 14. november 2005 og Europa-Parlamentets holdning af .... (endnu ikke offentliggjort i EUT).

(3)EUT L 96 af 31.3.2004, s. 10.

(4)EUT L 96 af 31.3.2004, s. 1.

(5)EFT L 225 af 12.8.1998, s. 27. Ændret ved tiltrædelsesakten af 2003.

(6)EFT L 184 af 17.7.1999, s. 23.

(7)EUT C 321 af 31.12.2003, s. 1.

(8)  Fem år efter dette direktivs ikrafttræden.

(9)  To år efter dette direktivs ikrafttræden.

(10)  Fire år efter dette direktivs ikrafttræden.

----

BILAG I

SPECIFIKATIONER FOR CERTIFIKATERNE

Certifikater udstedt af en medlemsstat i overensstemmelse med dette direktiv skal overholde følgende specifikationer:

----

BILAG II

UDDANNELSESKRAV

DEL A

KRAV TIL FLYVELEDERES GRUNDUDDANNELSE

Grunduddannelsen skal sikre, at flyvelederelever mindst opfylder målene for basisuddannelsen og den kategorigivende uddannelse i overensstemmelse med Eurocontrols »Guidelines for air traffic controller Common Core Content Initial Training« (»Retningslinjer for Fælles Kernemoduler og Grunduddannelse for Flyveledere«), udgave af 10. december 2004, således at flyvelederne er i stand til at afvikle lufttrafikken sikkert, hurtigt og effektivt.

Grunduddannelsen skal omfatte følgende fag og emner: luftfartsret, lufttrafikstyring, herunder procedurer for civil-militært samarbejde, meteorologi, navigation, fly- og flyvekendskab, herunder forståelse mellem flyveleder og pilot, menneskelige faktorer, udstyr og systemer, arbejdsmiljø, sikkerhed og sikkerhedskultur, sikkerhedsstyringssystemer, unormale situationer/nødsituationer, svigtende systemer, sprogkundskaber, herunder radiotelefonifraseologi.

Undervisningen i disse fag og emner skal foregå på en sådan måde, at ansøgerne forberedes til de forskellige typer lufttrafiktjeneste og bliver gjort opmærksomme på sikkerhedsaspekter. Grunduddannelsen skal bestå af teoretiske og praktiske kurser, herunder træning i simulator, og uddannelsens varighed skal fastsættes i de godkendte grunduddannelsesplaner. De erhvervede kompetencer skal sikre, at eleven kan betragtes som kompetent til at afvikle komplekse og travle trafiksituationer, for at lette overgangen til uddannelse ved en enhed. Elevens kompetence efter grunduddannelsen bedømmes ved passende eksamener eller et løbende bedømmelsessystem.

DEL B

KRAV TIL FLYVELEDERES UDDANNELSE VED EN ENHED

Planerne for uddannelse ved en enhed skal indeholde en detaljeret beskrivelse af de processer og den tidsplan, der er påkrævet for, at procedurerne for enheden kan anvendes på lokalområdet under opsyn af en instruktør for uddannelse på arbejdsstedet. Den godkendte plan skal indeholde beskrivelse af alle bedømmelsessystemets dele, herunder arbejdsordninger, standpunktsprøver og eksamener samt procedurer for underretning af den nationale tilsynsmyndighed. Uddannelse ved en enhed kan omfatte visse grunduddannelseselementer, der er specifikke for de nationale forhold.

I planen for uddannelsen fastsættes det, hvor længe uddannelsen ved enheden skal vare. De erhvervede kompetencer bedømmes ved hjælp af eksamener eller et løbende bedømmelsessystem af godkendte eksaminatorer eller bedømmere, der skal være neutrale og objektive i deres arbejde. I den forbindelse opretter de nationale tilsynsmyndigheder klagemekanismer, så eleverne sikres fair behandling.

DEL C

KRAV TIL FLYVELEDERES VEDLIGEHOLDELSESUDDANNELSE

Kategorier og enhedspåtegninger på flyveledercertifikater skal for at bevare deres gyldighed vedligeholdes ved hjælp af godkendt vedligeholdelsesuddannelse, der består af træning, som skal vedligeholde flyveledernes kompetencer, genopfriskningskurser, beredskabsøvelser og eventuelt sproguddannelse.

Vedligeholdelsesuddannelsen skal bestå af teoretiske og praktiske kurser samt træning i simulator. Med henblik herpå skal uddannelsesudbyderen opstille kompetenceplaner for enheder, der indeholder en indgående beskrivelse af de processer, det personale og den tid, som kræves for at give den fornødne vedligeholdelsesuddannelse og dokumentere kompetencer. Disse planer skal tages op til fornyet behandling og godkendes mindst hvert tredje år. Vedligeholdelsesuddannelsens varighed fastlægges efter flyveledernes funktionelle behov ved enheden, især under hensyn til en ændring eller planlagt ændring af procedurer eller udstyr eller under hensyn til generelle sikkerhedsforvaltningskrav. Hver enkelt flyveleders kompetence bedømmes mindst hvert tredje år. Luftfartstjenesteudøveren sørger for, at der anvendes mekanismer, som sikrer, at certifikatindehavere, hvis påtegningers gyldighed ikke kan forlænges, behandles fair.

----

BILAG III

KRAV TIL SPROGFÆRDIGHEDER

Sprogfærdighedskravene i artikel 8 gælder for anvendelsen af både fraseologi og almindeligt sprog. En certifikatansøger eller certifikatindehaver skal for at opfylde sprogfærdighedskravene påvise at have færdigheder, der mindst svarer til operativt niveau (niveau 4) på den sprogbedømmelsesskala, som findes i bilaget.

På dette niveau skal de kunne følgende:

Bedømmelsesskala vedrørende sprogfærdigheder: ekspertniveau, udvidet niveau og operativt niveau

Bedømmelsesskala vedrørende sprogfærdigheder: føroperativt niveau, elementært niveau og førelementært niveau

----

BILAG IV

KRAV, DER SKAL KNYTTES TIL CERTIFIKATER TIL UDDANNELSESUDBYDERE

----

RÅDETS BEGRUNDELSE

I.   INDLEDNING

Kommissionen vedtog sit forslag den 12. juli 2004.

Europa-Parlamentet vedtog sin førstebehandlingsudtalelse under mødeperioden den 7.-10. marts 2005.

Den 14. november 2005 vedtog Rådet sin fælles holdning i overensstemmelse med EF-traktatens artikel 251.

Under behandlingen har Rådet også taget hensyn til udtalelsen fra Det Europæiske Økonomiske og Sociale Udvalg (1).

II.   ANALYSE AF DEN FÆLLES HOLDNING

Den fælles holdning afspejler resultatet af uformelle kontakter mellem Europa-Parlamentet, Kommissionen og Rådet. Selv om forslaget er blevet omstruktureret, så det er blevet mere logisk og lettere at læse, bibeholder teksten til den fælles holdning i alt væsentligt alle hovedpunkterne i Kommissionens forslag.

Der har dog været enighed om at foretage visse ændringer, enten for at tage hensyn til spørgsmål, som Europa-Parlamentet rejste under førstebehandlingen (17 af de 21 ændringer er i den ene eller den anden form indarbejdet i den fælles holdning (2)) eller spørgsmål, som er blevet rejst under behandlingen i Rådet.

1.   Anvendelsesområde (artikel 1, stk. 2 og 3, og artikel 4, stk. 1)

Direktivets konsekvenser for den civile lufttrafik, der kontrolleres af tjenesteudøvere, der først og fremmest beskæftiger sig med militær trafik, er blevet justeret, så fremgangsmåden er mere på linje med fremgangsmåden i forordningerne om det fælles europæiske luftrum.

2.   Sociale og arbejdsmarkedsmæssige spørgsmål (betragtning 9 og 17)

På baggrund af Europa-Parlamentets betænkeligheder blev det i disse betragtninger præciseret, at direktivet ikke vil berøre eksisterende nationale bestemmelser vedrørende ansættelsesforholdet mellem flyveledere og arbejdsgivere, og at arbejdsmarkedets parter på europæisk plan skal høres, hvis der indføres yderligere gennemførelsesforanstaltninger.

3.   Sprogfærdigheder (artikel 8)

Selv om man har bibeholdt det grundkrav til sprogfærdigheder på operationelt niveau (niveau 4), som Kommissionen havde foreslået (for engelsk samt, når det anses for at være nødvendigt af sikkerhedshensyn, for et lokalt sprog), tillader den fælles holdning også, at der kan kræves ekspertniveau (niveau 5), når bydende sikkerhedshensyn tilsiger det.

4.   Forbedring af den gensidige anerkendelse (artikel 15)

Certifikater og de dertil knyttede kategorier og kategori- og sprogpåtegninger samt helbredsgodkendelser er udtrykkelig underlagt princippet om uforbeholden gensidig anerkendelse. Kun de geografisk specifikke enhedspåtegninger, som den nationale myndighed kan fastsætte særlige vilkår for, er holdt uden for dette automatisk anerkendte »EF-pas«. Desuden har en certifikatindehaver, som arbejder i en anden medlemsstat end den, hvor hans eller hendes certifikat er udstedt, ret til at ombytte sit certifikat til et certifikat udstedt af det land, han eller hun arbejder i.

5.   De nationale tilsynsmyndigheders rolle i grænseoverskridende forhold (artikel 14)

Det er i den fælles holdning præciseret, at kun den nationale tilsynsmyndighed, der har udstedt certifikater, kategorier og påtegninger, har beføjelse til at inddrage dem. Dog er den nationale myndighed i den medlemsstat, hvor flyvelederen arbejder, ansvarlig for at vedligeholde kategorierne og påtegningerne, og den kan også suspendere dem midlertidigt.

6.   Overgangsforanstaltninger for nuværende indehavere af certifikater (artikel 19)

Nuværende indehavere af certifikater er undtaget fra alders- og uddannelseskravene til adgang til erhvervet og fra kravet om at have bestået en godkendt grunduddannelse.

7.   Minimums- og maksimumsalder (artikel 5, 10 og 15)

Minimumsalderen for (for et flyvelederelevcertifikat) er fastsat til 18 år, men anerkendelse af certifikatindehavere fra andre medlemsstater er kun obligatorisk fra 21 år og opefter. En medlemsstat kan fortsat frit fastsætte en maksimumsalder, men kun som betingelse for en specifik enhedspåtegning.

8.   Yderligere harmonisering (bilag I og IV)

Den fælles holdning indeholder en vis yderligere harmonisering for så vidt angår specifikationer for certifikaterne (nyt bilag I) og krav til uddannelsesudbydere (udbygget bilag IV).

9.   Udeladelse af overflødige bestemmelser om regnskabsstandarder for uddannelsesudbydere

Både Rådet og Europa-Parlamentet anså bestemmelserne i artikel 11 i Kommissionens forslag om uddannelsesudbyderes regnskabsførelse for at være for vidtrækkende og overflødige, og de er ikke medtaget i teksten til den fælles holdning.

III.   KONKLUSION

Den fælles holdning til dette direktiv indeholder alle de væsentligste elementer i Kommissionens forslag, som er justeret og tilpasset på en afbalanceret måde, så de afspejler Rådets og Europa-Parlamentets ønsker. Det er et resultat af kontakter mellem de tre institutioner inden for rammerne af den fælles erklæring om den praktiske gennemførelse af den nye fælles beslutningsprocedure. (3) Rådet har noteret sig, at formanden for Europa-Parlamentets Udvalg om Transport og Turisme i forbindelse med disse kontakter lovede at anbefale, at Europa-Parlamentet vedtog denne tekst uden ændringer ved andenbehandlingen, hvorved direktivet ville blive anset for vedtaget i overensstemmelse med den fælles holdning.

----

(1)EUT C 234 af 22.9.2005, s. 17. Regionsudvalget blev ligeledes hørt af Rådet den 22.9.2005.

(2)  Kun ændring 11, 12, 19 og 21 blev ikke accepteret. Ændring 2 er tilgodeset gennem en erklæring, som Kommissionen fremsatte i tilknytning til vedtagelsen af den fælles holdning.

(3)EFT C 148 af 28.5.1999, s. 1.

----